दूसरी तरफ अमरयात्रा को फिर से शुरू कर दिया गया है. अमरनाथ यात्रियों के लिए सुरक्षा के पूरे इंतजाम किये गये हैं. बुरहान वानी को मार गिराए जाने के बाद किए जा रहे प्रदर्शन का एक तबके द्वारा समर्थन किए जाने पर सवाल करते हुए केंद्रीय मंत्री एम वेंकैया नायडू ने आज कहा कि सरकार आतंकवाद और हिंसा को बर्दाशत नहीं करेगी. नायडू ने कहा कि कश्मीर भारत का अभिन्न अंग है और इसपर कोई चर्चा और बातचीत नहीं होगी. हालांकि राज्य सरकार ने हालात सामान्य करने के लिए सभी राजनीतिक पक्षों और अलगाववादियों से सहयोग मांगा है.